Republika Pōłnocnyj Macedōnije (mac. "Република Северна Македонија") – państwo na Bałkańskim Pōłwyspie, powstołe po rozpadniyńciu sie Jugoslawije. Powiyrchnia cołkowito: 25 713 km² Powiyrchnia lōndowo: 24 856 km² Powiyrchnia wōd: 447 km² Cołkowito granica lōndowo: 748 km Dugość wybrzeżo: niy mo dostympu do morza Dugość granic ze sōmsiodujōncymi państwōma: Albanijo 151 km, Bōłgaryjo 148 km, Grecyjo 228 km, Kosowo 159 km, Syrbijo 62 km. Nojwyższy pōnkt: Korab 2 753 m n.p.m. Nojniższy pōnkt: rzyka Wardar na granicy s Grecyjōm – 50 m n.p.m. Geografijo. Macedōnijo je krajym głōwniy gōrskym a wyżynnym. Na terynie cołkigo kraju sōm porozciepowōne masywy gōrske, s kerych nojwiynkszy a nojwyższy to Szar Płanina. Miyndzy masywōma leżōm kotliny – Prilepsko Pole, we dolinie Crnyj Reki, Polog we dolinie gōrnygo Wardaru , Owcze Pole a Koczansko Pole nad Bregalnicōm a tyż dolniy wiynkszych rzyk – Strumicy, Wardaru a Drinu. Nojwiynkszōm a nojdugszōm rzykōm je Wardar (320 km), kerego najwiynkszymi dopływōma sōm Treska, Pczinia, Bregalnica a Crna Reka, krōm tego terytoryjo Pōłnocnyj Macedōnije ôdwodniujōm jeszcze Strumica a Drin (kery noleży do zlewiska Adriatyckigo Morza).